Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1997. évi LXXXI. törvény már nem tiltja meg többféle ellátás együttes folyósítását, 1998. január 1-jétől a
Paragraph Index: 1142

szóló 1997. évi LXXXI. törvény már nem tiltja meg többféle ellátás együttes folyósítását, 1998. január 1-jétől a 2000/88/II. szám rokkantsági nyugdíját és rokkantsági járadékát együtt is folyósítják. Jelenleg számára II. csoportos rokkantsági nyugellátást, 2. fokozatú baleseti járadékot és a cukorbetegek étkezési hozzájárulását folyósítják 35 949 Ft összegben. Szénjárandóságának pénzbeli megváltását minden év május havában utalják ki. A keresetveszteség pótlására szolgáló kártérítési járadékot — jogszerűen — továbbra sem utalják. Ez nem jár. Az Alkotmány 70/E. §-ában biztosított szociális biztonsághoz való jog tartalmát — az ország teherbíró képességének figyelembevételével — a törvények határozzák meg. A kártérítési járadék folyósításának szüneteltetéséről a szabadságvesztés végrehajtásának idejére az idézett társadalombiztosítási jogszabályok rendelkeznek, a Nyugdíjfolyósító Igazgatóság ennek figyelembevételével járt el. Az állampolgári jogok országgyűlési biztosának általános helyettese megállapította, hogy a járadék folyósításának szüneteltetése nem okozott visszásságot a szociális biztonsághoz való alkotmányos joggal összefüggésben. OBH 1323/1999. Nem okoz alkotmányos visszásságot, ha a nyugdíjbiztosító az öregségi korhatárt megelőzően, méltányossági alapon, nem állapít meg öregségi nyugdíjat. A panaszos férje alacsony összegű ellátását kifogásolta és kérte annak vizsgálatát, hogy korhatár előtt, magas szolgálati idő esetén méltányossági alapon, miért nem állapítható meg öregségi nyugdíj. Az országgyűlési biztos a panasz alapján vizsgálatot folytatott, mert felmerült a szociális biztonsághoz való jog sérelmének gyanúja. Megállapította, hogy a panaszos férje a BAZ. Megyei Nyugdíjbiztosítási Igazgatóság Ózdi Kirendeltségénél 1995. május 25-én rokkantsági nyugdíj iránti igényt nyújtott be. Az igényt a kirendeltség első és másodfokon is elutasította — rokkantság hiányában —, mivel munkaképesség-csökkenésének mértéke 40% volt. A másodfokú határozat ellen benyújtott kereset alapján a bíróság a panaszos férjének 50%-os munkaképesség-csökkenését állapította meg, 1996. április 22-től. Az ítélet alapján a megváltozott munkaképességű dolgozók foglalkoztatásáról és szociális ellátásáról szóló miniszteri rendelet előírásainak megfelelően átmeneti járadékra vált jogosulttá, mely az öregségi nyugdíj összegének 75%-a. A benyújtott igényt a kirendeltség elbírálta. Öregségi nyugdíjra azonban az igénylő — tekintettel arra, hogy 1940-ben született —, a társadalombiztosítási nyugellátásról szóló törvény vonatkozó előírása szerint

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes